Nóg 'n skool van duur toerusting besteel | Maroela Media
Nóg 'n skool van duur toerusting besteel
Die Thifhulufhelwi Secondary School by die Madombidzha-nedersetting in Limpopo waar die rekenaars gesteel is. (Foto: SA Polisie)
Skootrekenaars ter waarde van sowat R120 000 is die afgelope naweek uit 'n stoorkamer van 'n skool in Limpopo gesteel in die soveelste geval van diefstal en plundery sedert die staat van landwye afsondering ingestel is.
Brig. Motlafela Mojapelo, polisiewoordvoerder in Limpopo, het gesê die 24 skootrekenaars is tussen Vrydag en Saterdag by die Thifhulufhelwi Secondary School by die Madombidzha-nedersetting gebuit.
Die skoolhoof het die polisie ontbied nadat boewe die veiligheidshek van 'n stoorkamer oopgebreek het. Hulle het vroeër glo die elektriese kabels geknip om die alarmstelsel te deaktiveer. 'n Veiligheidwag het die diefstal opgemerk terwyl hy Saterdag die perseel gepatrolleer het.
Verlede week is sokkertoerusting van sowat R6 000 ook by 'n skool in die provinsie gesteel. Inbrekers het die slotte en kettings van die stoorkamer se deur gebreek om toegang te verkry.
Die polisie doen 'n beroep op enigiemand met inligting wat kan lei tot die inhegtenisneming van die verdagtes om die stasiebevelvoerder van die Tshilwavhusiku-polisiestasie, lt.kol. Maphefo Matshavha by 082 451 7163 te kontak of die Stop Misdaad-nommer by 08600 10111 te skakel.
algehele afsondering Limpopo skool
Dit is lekker gedurende lockdown. Niemand pla my as ek myself help nie.
Kriminele kan lekker ongesteurd hulle ding doen aangesien niemand anders tussen 20:00 en 5:00 op straat mag wees nie. Tussen 6:00 en 9:00 werk nie vir kriminele nie.
Haha kan ma net lag vir die klomp hou die eerlike mense bine toegsluit en skelm buite en skree dan hule soek hulp as jy iets gesien het hoe kan jy iets sien as jy in jou private tronk is Hahaha
As dit tusen 5 en 9 die ogend gebeur het is ek seke ons kon gehelp het ma na 8 die aand jine dit gaan nie maklik wees nie al die kieds is mos in huis gejaag om te gaan slaap